पाएं अपने शहर की ताज़ा ख़बरें और फ्री ई-पेपरडाउनलोड करें
बीकानेर में शनिवार को दिनभर में 799 कोरोना पॉजिटिव आए हैं। यह संख्या शुक्रवार को करीब ग्यारह सौ थी। अचानक कम हुए पॉजिटिव केस का कारण कोरोना का संक्रमण कम होना नहीं है, बल्कि जांच पहले की तुलना में छह सौ कम हुई है। शुक्रवार को 3 हजार 205 टेस्ट की रिपोर्ट में 1100 पॉजिटिव थे जबकि आज 2 हजार 644 टेस्ट रिपोर्ट में 799 पॉजिटिव है। अच्छी खबर ये है कि बीकानेर में शनिवार को रिकार्ड 840 रोगी रिकवर भी हो गए हैं।
बीकानेर में कोरोना पॉजिटिव का आंकड़ा शनिवार सुबह की रिपोर्ट में 518 तक पहुंच गया है। इसी के साथ बीकानेर में पॉजिटिव केस साढ़े बारह हजार से अधिक हो गई है। वहीं एक्टिव केस भी नौ हजार के पास पहुंच गए हैं। पीबीएम अस्पताल में भर्ती रोगियों की संख्या भी पांच सौ के पार पहुंच गई है। शनिवार को बीकानेर के विभिन्न टेस्ट सेंटर से मिले सेम्पल की जांच में 518 पॉजिटिव केस की संख्या शुक्रवार की तुलना में करीब दो सौ कम है। ऐसे में उम्मीद की जानी चाहिए कि शाम को भी यह संख्या कम होगी। बीकानेर में सर्वाधिक पॉजिटिव केस एक बार फिर जस्सूसर गेट स्थित सैटेलाइट अस्पताल से ही आने की आशंका है। बीकानेर के मुख्य हॉटस्पॉट में गंगाशहर भी शामिल है,जहां हर रोज सौ से डेढ़ सौ के आसपास पॉजिटिव रोगी आ रहे हैं। इसके अलावा फोर्ट डिस्पेंसरी व दो नंबर डिस्पेंसरी भुजिया बाजार से भी रोगियों की संख्या चिंताजनक है।
आंकड़ों में बीकानेर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva zho_Hant eng_Latn